02019R0386 — ET — 01.01.2021 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

KOMISJONI RAKENDUSMÄÄRUS (EL) 2019/386,

11. märts 2019,

millega kehtestatakse eeskirjad seoses teatavate liidu WTO loendis sisalduvate põllumajandustoodete tariifikvootide jaotamisega pärast Ühendkuningriigi liidust väljaastumist ning seoses kõnealuste tariifikvootide alusel välja antud impordilitsentside ja antud impordiõigustega







Artikkel 1

Tariifikvootide jaotamine

1. Teatavate põllumajandustoodete tariifikvoodid, mis on kantud 1994. aasta üldisele tolli- ja kaubanduskokkuleppele lisatud liidu kontsessioonide ja kohustuste loendisse, jaotatakse liidu ja Ühendkuningriigi vahel järgmiselt: a) üheaegse läbivaatamise meetodil hallatavate tariifikvootide jaotatud kogused on sätestatud I lisas; b) saabumise järjekorras teenindamise põhimõttel hallatavate tariifikvootide jaotatud kogused on sätestatud II lisas.

2. Käesoleva määruse I ja II lisas osutatud tariifikvootide avamisega seotud määrustega ette nähtud tariifikvootide kogused asendatakse kõnealuste lisade kolmandas veerus sätestatud kogustega.

▼M1

3. Erandina lõikest 1, kui tariifikvoodi kehtivusaeg algab enne päeva, millest alates hakatakse kohaldama määruse (EL) 2019/216 artikli 1 lõiget 2, ning lõpeb pärast kõnealust päeva, jaotatakse alates sellest päevast asjaomase tariifikvoodi alusel eraldatavad kogused liidu jaoks järgmiselt:

a) kui muudes liikmesriikides kui Ühendkuningriigis eraldatud kogused on enne päeva, millest alates kohaldatakse määruse (EL) 2019/216 artikli 1 lõiget 2, võrdsed kogusega või suuremad kui kogus, mis on tariifikvootide puhul, mida hallatakse üheaegse läbivaatamise meetodil, sätestatud käesoleva määruse I lisa kolmandas veerus, või tariifikvootide puhul, mida hallatakse saabumise järjekorras teenindamise põhimõttel, sätestatud käesoleva määruse II lisa kolmandas veerus, ei saa eraldamiseks täiendavaid koguseid kasutada;

b) kui muudes liikmesriikides kui Ühendkuningriigis eraldatud kogused on enne päeva, millest alates kohaldatakse määruse (EL) 2019/216 artikli 1 lõiget 2, väiksemad kui kogus, mis on tariifikvootide puhul, mida hallatakse üheaegse läbivaatamise meetodil, sätestatud käesoleva määruse I lisa kolmandas veerus, või tariifikvootide puhul, mida hallatakse saabumise järjekorras teenindamise põhimõttel, sätestatud käesoleva määruse II lisa kolmandas veerus, on jaotamiseks saadaolev kogus käesoleva määruse I lisa kolmandas veerus või II lisa kolmandas veerus sätestatud koguse ja kõnealustele liikmesriikidele juba eraldatud koguste vahe. Kui aga Ühendkuningriigis enne määruse (EL) 2019/216 artikli 1 lõike 2 kohaldamise alguskuupäeva eraldatud kogused on suuremad kui liidu WTO loendis sätestatud EL 28 koguse ja käesoleva määruse I lisa kolmandas veerus või II lisa kolmandas veerus sätestatud EL 27 koguse vahe, arvatakse need ülemäärased kogused maha muudes liikmesriikides kui Ühendkuningriik eraldamiseks saadaolevast kogusest alates päevast, mil hakatakse kohaldama määruse (EL) 2019/216 artikli 1 lõiget 2.

Kahe tööpäeva jooksul alates kuupäevast, mil hakatakse kohaldama määruse (EL) 2019/216 artikli 1 lõiget 2, avaldab komisjon asjakohase veebiväljaande vahendusel kogused, mis on kättesaadavad iga käesoleva lõike esimeses lõigus osutatud tariifikvoodi kohta päeval, millest alates hakatakse kohaldama kõnealuse määruse artikli 1 lõiget 2.

▼B

Artikkel 2

Impordilitsentsid, mis on välja antud, ja impordiõigused, mis on antud enne määruse (EL) 2019/216 artikli 1 lõike 2 kohaldamist

1. Õigused ja kohustused, mis tulenevad Ühendkuningriigi litsentse väljaandvate asutuste välja antud impordilitsentsidest ja antud impordiõigustest käesoleva määruse I ja II lisas osutatud tariifikvootide raames, kaotavad liidus kehtivuse niipea, kui kohaldatakse määruse (EL) 2019/216 artikli 1 lõiget 2.

2. Õigused ja kohustused, mis tulenevad muude liikmesriikide kui Ühendkuningriigi litsentse väljaandvate asutuste välja antud impordilitsentsidest ja antud impordiõigustest käesoleva määruse I ja II lisas osutatud tariifikvootide raames, jäävad liidus kehtima.

Kui aga enne määruse (EL) 2019/216 artikli 1 lõike 2 kohaldamist kanti sellised litsentsid üle Ühendkuningriigis asutatud ettevõtjatele, kaotavad kõnealustest litsentsidest tulenevad õigused ja kohustused liidus kehtivuse niipea, kui kohaldatakse määruse (EL) 2019/216 artikli 1 lõiget 2.

Artikkel 3

Komisjoni määruse (EL) nr 1085/2010 muutmine

Komisjoni määruse (EL) nr 1085/2010 ( 1 ) lisasse lisatakse järgmine rida:







Jrk-number CN-kood / toode Päritolu Tollimaks Aastane tariifikvoot (netokaal tonnides) „09.0135 1108 14 00 Maniokitärklis Kõik kolmandad riigid Tollimaksumäär võrdub kehtiva enamsoodustusrežiimi tollitariifiga, millest on lahutatud 100 eurot tonni kohta. 500“

Artikkel 4

Käesolev määrus jõustub järgmisel päeval pärast selle avaldamist Euroopa Liidu Teatajas.

Määrust kohaldatakse alates samast kuupäevast kui määruse (EL) 2019/216 artikli 1 lõiget 2.

Käesolev määrus on tervikuna siduv ja vahetult kohaldatav kõikides liikmesriikides.









I LISA

Tariifikvoodid, mida hallatakse litsentse kasutades üheaegse läbivaatamise meetodiga













II LISA

Tariifikvoodid, mida hallatakse saabumise järjekorras teenindamise põhimõttel